টালা সেতু
টালা সেতু বা হেমন্ত সেতু হল ভারতের পশ্চিমবঙ্গ রাজ্যে কলকাতা চক্র রেলপথের ওপর অবস্থিত একটি সেতু। এটি কলকাতার শ্যমবাজার অঞ্চলের সঙ্গে উত্তরের শহরতলির সংযোগ রক্ষা করে। সেতুটি ১৯৬২ সালে খোলা হয়েছিল, তবে সেতুর কাঠামোগত দুর্বলতার কারণে ২০২০ সালের ফেব্রুয়ারি মাস থেকে ভাঙার কাজ শুরু হয় এবং ২০২০ সালের এপ্রিল মাসের মধ্যে ভেঙে ফেলা হয়। নতুন সেতুটি ২০২০ সালের ২২ সেপ্টেম্বর খোলা হয়। নতুন সেতুর মোট দৈর্ঘ্য ৭৫০ মিটার (২,৪৬১ ফু)। সেতুটি নির্মাণ করতে মোট ৪৬৮ কোটি টাকা খরচ হয়েছিল। এই সেতুটি গণপূর্ত বিভাগের অধীনে সরকারি উদ্যোগে নির্মিত হয়েছিল।